proxectonos/corpus_dominio_legal_administrativo_tmp huggingface dataset:
ORDE do 12 de febreiro de 1997 pola que se autoriza o cambio de titularidade do centro privado de educación infantil A Casiña Lagunas de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/03/1997

Examinado o expediente incoado por Benigno Moure Cortes, en representación de Cáritas Diocesana de Ourense titular do centro privado de educación infantil A Casiña Lagunas de Ourense, en solicitude de cambio de titularidade do devandito centro.
Resultando que mediante escritura pública notarial outorgada ante o notario do Ilustre Colexio da Coruña Antonio Pol González, a Fundación San Rosendo asume tódalas responsabilidades e compromisos contraídos por Cáritas Diocesana de Ourense relacionados cos centros que vai xestiona-la devandita fundación.
Resultando que o expediente foi tramitado pola Delegación Provincial de Educación e Ordenación Universitaria de Ourense, que se uniron a el os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro) que desenvolve o antedito decreto.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería
DISPÓN:
Autoriza-lo cambio de titularidade do centro privado de educación infantil A Casiña Lagunas de Ourense, a favor de Fundación San Rosendo, con tódolos dereitos e obrigas contraídos pola cesionista Cáritas Diocesana de Ourense, sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 12 de febreiro de 1997.
Celso Currás Fernández
Conselleiro de Educación e Ordenación Universitaria
1733
ORDE do 18 de febreiro de 1997 pola que se autoriza a implantación do novo bacharelato nas súas distintas modalidades en determinados centros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/03/1997

A Consellería de Educación e Ordenación Universitaria, por Orde do 27 de xaneiro de 1994, autorizou a implantación do novo bacharelato en distintos centros da Comunidade Autónoma.
De acordo coa liña iniciada e co fin de lles dar continuidade nos estudios ós alumnos que, tendo superadas as ensinanzas de educación secundaria obrigatoria, demanden o acceso ó novo bacharelato establecido na Lei orgánica 1/1990, do 3 de outubro, de ordenación xeral do sistema educativo, procede a autorización da implantación en determinados centros das modalidades de bacharelato previstas no Decreto 275/1994, do 29 de xullo, polo que se establece o currículo do bacharelato na Comunidade Autónoma de Galicia.
Na súa virtude e de conformidade coa proposta formulada pola Dirección Xeral de Centros e Inspección Educativa,
DISPOÑO:
Primeiro.-Autorízase os centros que se relacionan no anexo da presente orde para implantaren de xeito progresivo o bacharelato segundo o currículo aprobado polo Decreto 275/1994, do 29 de xullo.
Segundo.-A implantación das ensinanzas do novo sistema educativo suporá a extinción progresiva dos grupos correspondentes a planos de estudios derivados da Lei 14/1970, do 4 de agosto, agás as excepcións que, debidamente xustificadas, sexan autorizadas por esta consellería.
Terceiro.-Autorízase a Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 18 de febreiro de 1997.
Celso Currás Fernández
Conselleiro de Educación e Ordenación Universitaria
ANEXO
-Provincia: A Coruña.
1. I.E.S. Romero Lema. Baio-Zas.
a) Bacharelato de ciencias da natureza e da saúde.
b) Bacharelato de tecnoloxía.
c) Bacharelato de humanidades e ciencias sociais.
2. I.E.S. Porto do Son.
a) Bacharelato de ciencias da natureza e da saúde.
b) Bacharelato de humanidades e ciencias sociais.
3. I.E.S. Teo.
Bacharelato de ciencias da natureza e da saúde.
-Provincia: Lugo.
4. I.E.S. San Cibrao-Cervo.
a) Bacharelato de ciencias da natureza e da saúde.
b) Bacharelato de humanidades e ciencias sociais.
5. I.F.P. Viveiro.
Bacharelato de tecnoloxía.
-Provincia: Pontevedra.
6. I.F.P. Marín.
Bacharelato de ciencias da natureza e da saúde.
7. I.F.P. Pedra da Auga. Ponteareas.
Bacharelato de ciencias da natureza e da saúde.
1732
RESOLUCIÓN do 26 de febreiro de 1997, da Dirección Xeral de Relacións Laborais, pola que se ordena o rexistro e publicación, no Diario Oficial de Galicia, dos acordos acadados pola comisión paritaria do III convenio colectivo único para o persoal laboral da Xunta de Galicia nas súas reunións do 1 e 22 de outubro de 1996, en relación coa creación, inclusión e supresión de categorías no anexo II do convenio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/03/1997

En cumprimento do disposto na normativa legal sobre rexistro e depósito de convenios colectivos
de traballo R.D. 1040/1981, artigo 2.e), para os efectos nel previstos, faise público que no correspondente servicio desta dirección xeral se presentou o 24 de febreiro de 1997 a acta nº 3 do 1-10-1996 e a acta nº 4 do 22-10-1996, da comisión paritaria do III convenio colectivo único para o persoal laboral da Xunta de Galicia, así como unha certificación do seu secretario na que se fai consta-los acordos que reflictan a creación, inclusión e supresión de categorías no anexo II do convenio. A Dirección Xeral de Relacións Laborais,
ACORDA:
Primeiro.-Ordena-la inscrición dos devanditos acordos no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 26 de febreiro de 1997.
Juan Pedrosa Vicente
Director xeral de Relacións Laborais
ANEXO
Na reunión da comisión paritaria do 1-10-1996 e 22-10-1996 adoptáronse os acordos que a seguir se relacionan sobre a creación, inclusión e supresión de categorías no anexo II do III convenio colectivo único para o persoal laboral da Xunta de Galicia.
Grupo
Categoría
número
Categoría-denominación
I
32
Técnico superior en centros de arte
I
33
Coordinador de actividades museísticas
I
34
Coordinador do Departamento de Publicacións
I
35
Coordinador do Departamento de Comunicacións
III
53
Técnico en restauración cinematográfica
III
101
Proxeccionista
III
102
Encadernador
IV
34
Axudante de restauración e proxección
cinematográfica
IV
35
Auxiliar de arquivos e bibliotecas
IV
36
Auxiliar de museos
V
10.e)
Vixilante de arquivos, bibliotecas e museos
1806
DECRETO 38/1997, do 20 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 122 P.O.L. 96.-Sober.-E.P. Sober-Francos-Anllo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/03/1997

A Deputación Provincial de Lugo, en sesión celebrada o día 30 de agosto de 1996, acordou aproba-lo proxecto de 122 P.O.L. 96 .-Sober.- E.P. Sober-Francos-Anllo e na sesión do día 30 de setembro de 1996 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborias o día 7 de xaneiro de 1997, baixo o número 116.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 20 de xaneiro de 1997, nº 618.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a obra está incluída no programa operativo local do ano 1996 que se financia con fondos procedentes do FEDER e con cargo ós orzamentos xerais do Estado. Isto fai que a execución deberá estar totalmente rematada no ano 1997 sendo imprescindible a obtención dos terreos necesarios para a súa execución, dado que é unha estrada de nova construcción destinada a mellora-los accesos ó encoro de Santo Estevo que é percorrido diariamente por unha embarcación turística fretada por esta deputación.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude e por proposta do consellerio de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinte de febreiro de mil novecentos noventa e sete.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 122 P.O.L. 96.-Sober.-E.P. Sober-Francos-Anllo.
Santiago de Compostela, vinte de febreiro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
1507
RESOLUCIÓN do 21 de febreiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/1670/1996, interposto polo sindicato nacional de CC.OO. de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/03/1997

O día 21 de febreiro de 1997, a Dirección Xeral de Persoal da Consellería de Educación e Ordenación Universitaria remitiulle á Sala do Contencioso-Administrativo, sección primeira, do Tribunal Superior de Xustiza de Galicia, o expediente administrativo correspondente ó recurso contencioso-administrativo número 01/1670/96, interposto polo sindicato nacional de CC.OO. de Galicia, contra orde desta consellería, do 15 de outubro de 1996 (DOG do 4 de novembro), pola que se convoca concurso de traslados entre funcionarios do corpo de mestres.
En cumprimento do requirimento da presidencia da sala e o disposto no artigo 64 da Lei do 27 de
decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante a sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 21 de febreiro de 1997.
Máximo García Serrano
Secretario xeral da Consellería de Educación e Ordenación Universitaria
1478
RESOLUCIÓN do 20 de febreiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/1802/1996, interposto por Elena de la Iglesia Candame.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/03/1997

O día 20 de febreiro de 1997, a Dirección Xeral de Persoal da Consellería de Educación e Ordenación Universitaria remitiulle á Sala do Contencioso-Administrativo, sección primeira, do Tribunal Superior de Xustiza de Galicia, o expediente administrativo correspondente ó recurso contencioso-administrativo número 01/1802/96, interposto por Elena de la Iglesia Candame, contra orde desta consellería, do 15 de outubro de 1996 (DOG do 4 de novembro), pola que se convoca concurso de traslados entre funcionarios do corpo de mestres.
En cumprimento do requirimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante a sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 20 de febreiro de 1997.
Máximo García Serrano
Secretario xeral da Consellería de Educación e Ordenación Universitaria
97-1402
DECRETO 36/1997, do 20 de febreiro, polo que se actualizan as axudas de custo por asistencia e desprazamento ós membros dos órganos de goberno das caixas de aforros galegas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 05/03/1997

No artigo 3 do Decreto 272/1986, do 31 de xullo, estableceuse en corenta mil pesetas por persoa e reunión o límite máximo das axudas de custo de asistencia e desprazamento que as caixas de aforros galegas poidan satisfacer ós membros dos seus órganos de goberno.
Posteriormente, e motivado polo tempo transcorrido, o Decreto 97/1991, do 20 de marzo, eleva este límite máximo a sesenta mil pesetas.
Debido ó tempo transcorrido desde esta acualización e a especial complexidade e responsabilidade que para os órganos de goberno supoñen as modificacións lexislativas introducidas pola Lei 4/1996, do 31 de maio, de caixas de aforros galegas, resulta necesario proceder novamente a actualiza-la devandita contía.
Na súa virtude, por proposta do conselleiro de Economía e Facenda, e logo da deliberación do Consello da Xunta de Galicia, na súa reunión do día vinte de febreiro de mil novecentos noventa e sete,
DISPOÑO:
Artigo único.
Increméntase a cen mil pesetas o límite máximo establecido no artigo 3º do Decreto 272/1986, do 31 de xullo, sobre axudas de custo por asistencia e desprazamento ós membros dos órganos de goberno das caixas de aforros galegas.
Santiago de Compostela, vinte de febreiro de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
97-1403
DECRETO 35/1997, do 13 de febreiro, polo que se acorda a afectación secundaria de parte dos terreos do Instituto de Bacharelato Camilo José Cela de Padrón, para a construcción dun pavillón polideportivo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 05/03/1997

A Secretaría Xeral para o Deporte solicitou a afectación secundaria de parte dos terreos do Instituto de Bacharelato Camilo José Cela de Padrón, para a construcción dun pavillón polideportivo. A titularidade sobre o dito inmoble tena Comunidade Autónoma, en virtude do Real decreto 1763/1982, do 24 de xullo, BOE nº 182, do 31 de xullo, sobre traspaso de funcións e servicios da Administración do Estado á Comunidade Autónoma de Galicia en materia de educación. A Consellería de Educación e Ordenación Universitaria, no trámite de audiencia estipulado no artigo 31.2º do Decreto 50/1989, do 9 de marzo, manifestou que non existe inconveniente ningún, para que se constrúa o pavillón polideportivo nos terreos do Instituto Camilo José Cela, sempre e cando teñan preferencia de uso sobre a nova construcción, durante o horario escolar, os alumnos dos centros docentes do Concello de Padrón.
Segundo o disposto nos artigos 12.4º da lei 3/1985, do 12 de abril, do patrimonio da Comunidade Autónoma de Galicia e 31.1º do Decreto 50/1989, do 9 de marzo, polo que se aproba o regulamento para execución da lei, as afectacións secundarias dos bens de dominio público requiren acordo do Consello da Xunta de Galicia baixo a forma de decreto.
Na súa virtude, de conformidade coa proposta do conselleiro de Economía e Facenda, logo de deliberación do Consello da Xunta de Galicia na súa reunión do día trece de febreiro de mil novecentos noventa e sete,
DISPOÑO:
Artigo 1º.-Acórdase a afectación secundaria de parte dos terreos do Instituto Camilo José Cela de Padrón.
Artigo 2º.-O fin da afectación secundaria é dedica-las citadas dependencias á construcción dun pavillón polideportivo, que quedará adscrito á Consellería da Presidencia e Administración Pública, que tamén exercerá as facultades de administración, xestión e conservación do dito pavillón, a través da Secretaría Xeral para o Deporte.
Disposición derradeira
No prazo de quince días desde a publicación do presente decreto formalizarase a acta de entrega dos terreos, que será asinada polos conselleiros dos departamentos interesados e polo de Economía e Facenda ou órganos nos que estes deleguen.
Santiago de Compostela, trece de febreiro de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
97-1502
ORDE do 20 de febreiro de 1997 pola que se autoriza a posta en funcionamento dos institutos de educación secundaria de Ames e Laracha na provincia da Coruña, e de Alfoz, Rábade e Xove na provincia de Lugo, así como a implantación do segundo ciclo da educación secundaria obrigatoria nestes centros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/03/1997

O Decreto 356/1996, do 13 de setembro (DOG do 26 de setembro), crea os institutos de educación secundaria que se relacionan no anexo da presente orde.
O Real decreto 986/1991, do 14 de xuño, polo que se aproba o calendario de aplicación da nova ordenación do sistema educativo, establece no artigo 21.1º que as administracións educativas poderán dispoñe-la implantación da educación secundaria obrigatoria nun número determinado de centros, con anterioridade ós prazos previstos no mencionado real decreto.
En consecuencia, esta consellería, de conformidade co establecido no artigo 2 do Decreto 356/1996, do 13 de setembro, no artigo 21.1º do Real decreto 986/1991, do 14 de xuño, no Decreto 78/1993, do 25 de febreiro (DOG do 2 de abril), polo que se establece o currículo da educación secundaria obrigatoria na Comunidade Autónoma de Galicia e na Orde do 25 de abril de 1994 (DOG do 12 de maio) sobre avaliación na devandita etapa, e por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la posta en funcionamento dos institutos de educación secundaria relacionados no anexo da presente orde.
Segundo.-Autoriza-la implantación do segundo ciclo da educación secundaria obrigatoria nestes centros, a partir do curso académico 1996/1997.
Terceiro.-Autoriza-la Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 20 de febreiro de 1997.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Ames.
Localidade: Ames.
Centro: Instituto de Educación Secundaria de Ames.
Código: 150AME01.
Enderezo: A Peregrina, s/n.
Unidades: 12 unidades.
Provincia: A Coruña.
Concello: Laracha.
Localidade: Laracha.
Centro: Instituto de Educación Secundaria de Laracha.
Código: 150LAR01.
Enderezo: r/ Rosalía de Castro, s/n - Toras.
Unidades: 16 unidades.
Provincia: Lugo.
Concello: Alfoz.
Localidade: Alfoz.
Centro: Instituto de Educación Secundaria de Alfoz.
Código: 270ALF01.
Enderezo: estrada de Mondoñedo a Ferreira do Valadouro.
Unidades: 8 unidades.
Provincia: Lugo.
Concello: Rábade.
Localidade: Rábade.
Centro: Instituto de Educación Secundaria de Rábade.
Código: 270RAB01.
Enderezo: r/ Rosalía de Castro.
Unidades: 12 unidades.
Provincia: Lugo.
Concello: Xove.
Localidade: Xove.
Centro: Instituto de Educación Secundaria de Xove.
Código: 270XOV01.
Enderezo: Lugar Agramonte-Xove.
Unidades: 8 unidades.
1805
DECRETO 47/1997, do 20 de febreiro, polo que se declara de utilidade pública e urxente execución a concentración parcelaria da zona de Maceda-Orois (Melide-A Coruña).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 17/03/1997

As parroquias de Maceda e Orois, que pertencen ó concello de Melide, están situadas ó sureste da provincia da Coruña, resultan afectadas pola concentración parcelaria aproximandamente 1.100 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade e interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei 10/1985 do 14 de agosto, de concentración parcelaria para Galicia, logo de deliberación do Consello da Xunta de Galicia na súa reu
nión do día vinte de febreiro de mil novecentos noventa e sete,
DISPONGO:
Artigo 1º
Declárase de utilidade pública e urxente execución a concentración parcelaria da zona de Maceda-Orois (Melide-A Coruña).
Artigo 2º
O perímetro da zona será, en principio, o correspondente á totalidade dos terreos das parroquias de Maceda e Orois. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase a Consellería de Agricultura, Gandería e Montes para dicta-las disposicións complementarias que requira a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de febreiro de mil novencentos noventa e sete.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
1771
CORRECCIÓN de erros.-Orde do 24 de febreiro de 1997 pola que se nomean os membros do xurado do Premio das Letras e das Artes de Galicia, convocado pola Orde do 7 de xaneiro de 1997.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 17/03/1997

Advertido erro no texto da devandita orde, publicada no DOG nº 47 do 10 de marzo, cómpre efectua-la oportuna rectificación:
Na páxina 2.128, artigo 1, no apartado 2.-Vocais: parágrafo 8, onde di: «Constantino García Gómez», debe dicir: «Constantino García González».
1616
RESOLUCIÓN do 28 de febreiro de 1997 pola que se convoca un seminario sobre política ambiental.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 06/03/1997

A Escola Galega de Administración Pública, en colaboración coa Escola de Ludwigburg (Alemaña), organiza un seminario sobre política ambiental, conforme as seguintes bases:
Primeira.-Obxectivos.
Establecer un foro de debate que aborde a situación medioambiental de Alemaña e España (con especial referencia a Galicia), dos seus problemas e carencias das posibles solucións que se poden adoptar en materia de política ambiental.
Segunda.-Contido.
Abordaranse algúns aspectos do medio ambiente de especial relevancia e interese, sempre desde unha perspectiva global e integradora, así como a utilización dos instrumentos de xestión ambiental e plans de actuación que se están levando a cabo nas políticas ambientais de ámbolos dous países.
Terceira.-Destinatarios.
Persoal ó servicio de calquera das administracións públicas galegas e interesados en xeral.
Cuarta.-Desenvolvemento e duración.
O seminario abrirase o martes, día 18 de marzo, ás 10 horas, e rematará ás 14 horas do mércores día 19.
Quinta.-Inscrición.
-Prazo: remata o venres día 14 de marzo de 1997.
-Lugar de presentación: no rexistro xeral da EGAP (Polígono das Fontiñas, rúa de Madrid, 2-4, 15703, Santiago de Compostela). Tfno. 57 08 00. Telefax 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión chamando por teléfono de 10.30 a 14.45 horas, ó seguinte número: (981) 57 08 00 (Ext. 229).
Sexta.-Certificación de asistencia.
Entregaráselles ó remate deste seminario a aqueles asistentes que concorresen asiduamente e expresarase neste documento a natureza da actividade e as datas da súa realización.
Sétima.-Modificacións.
A EGAP reserva para si a facultade de cancela-lo seminario se o escaso número de solicitudes non xustificasen a súa realización.
Santiago de Compostela, 28 de febreiro de 1997.
Domingo Bello Janeiro
Director da Escola Galega de Administración Pública
1336
ORDE do 4 de marzo de 1997 pola que se modifica a do 26 de decembro de 1996 que regula o procedemento para a solicitude, tramitación e concesión das axudas ós productores de determinados cultivos herbáceos na campaña de comercialización 1997/1998 e das primas en beneficio dos productores de carne de ovino e caprino, dos productores de carne de vacún e dos que manteñan vacas nutrices para o ano 1997 na Comunidade Autónoma de Galicia.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 06/03/1997

As dificultades xurdidas na presentación das solicitudes de axudas superficies e primas gandeiras para o ano 1997 no marco da normativa europea, nacional e autonómica que as regulan, e relacionadas coa definición correcta dos plans de sementeira e a determinación dos animais que poder ser obxecto de solicitude de prima en cada explotación en función de tódolos seus condicionantes obrigan á ampliación do prazo de presentación de solicitudes e doutras datas depenendo del.
Polo tanto, de acordo co disposto no artigo 30.1º 3 do Estatuto de autonomía de Galicia e en uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, e no seu Decreto 205/1990, do 15 de marzo,
DISPOÑO:
Artigo 1º
O punto 1 do artigo 3 da Orde do 26 de decembro de 1996, queda redactado así:
«1. O prazo para a presentación de solicitudes de axuda e da declaración de superficies forraxeiras será o comprendido entre o 2 de xaneiro e o 31 de marzo de 1997».
Artigo 2º
A alínea b) do punto 1 do artigo 19 da Orde do 26 de decembro de 1996, queda redactado así:
«b) Que rematará o día 9 de xullo de 1997, no referente a ovino e caprino».
Disposición derradeira
A presente orde entrará en vigor o día da súa publicación no Diario Oficial de Galicia.
Santiago de Compostela, 4 de marzo de 1997.
Tomás Pérez Vidal
Conselleiro de Agricultura, Gandería e Montes
1573
RESOLUCIÓN do 26 de febreiro de 1997, da Secretaría Xeral da Consellería de Política Territorial, Obras Públicas e Vivenda, pola que se dispón a publicación do acordo do Consello da Xunta de Galicia, do 29 de febreiro de 1996, de iniciación do procedemento de elaboración das directrices de ordenación do territorio segundo o disposto na Lei 10/1995, do 23 de novembro, de ordenación do territorio.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 06/03/1997

A Lei 10/1995, de ordenación do territorio, no seu artigo 10.1), encoméndalle ó Consello da Xunta de Galicia acorda-la iniciación do procedemento de elaboración das directrices de ordenación do territorio, que terán que constituí-lo marco xeral de referencia para a vertebración da política territorial da Comunidade Autónoma.
Na súa virtude, e en cumprimento do mandato contido no artigo 10.1º do citado corpo legal, o Consello da Xunta de Galicia, na súa sesión do 29 de febreiro de 1996, acordou inicia-lo procedemento de elaboración das directrices de ordenación do territorio de acordo co establecido no artigo 10 da Lei 10/1995, do 23 de novembro, de ordenación do territorio de Galicia, dispoñendo que sexa a Consellería de Política Territorial, Obras Públicas e Vivenda a encargada de realiza-los traballos necesarios de información, análise e diagnóstico e formula-lo avance das directrices de ordenación do territorio.
Os distintos organismos e entidades da Xunta de Galicia prestarán a súa colaboración e facilitarán a información que lles sexa solicitada para a formulación das previsións e determinacións das directrices de ordenación do territorio.
O que se fai público para xeral coñecemento e para os efectos oportunos.
Santiago de Compostela, 26 de febreiro de 1996.
José Antonio Fernández Vázquez
Secretario xeral de Política Territorial,
Obras Públicas e Vivenda
1447
ORDE do 19 de febreiro de 1997 pola que se integra a determinados funcionarios da Xunta de Galicia na escala técnica de finanzas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/03/1997

Finalizado o curso para a integración na escala técnica de finanzas establecido no artigo 2 do Decreto 369/1992, do 17 de decembro, desenvolvido pola orde da Consellería de Economía e Facenda, do 21 de outubro de 1996, e convocado por Orde do 22 de outubro de 1996, e corrección de erros, publicada no DOG nº 223, do 14 de novembro de 1996; cómpre proceder á integración na escala técnica de finanzas dos/as funcionarios/as que superaron o dito curso, logo da comunicación da dita consellería.
De conformidade co artigo 7 do Decreto 369/1992, do 17 de decembro, que establece que a integración prevista na dita norma finalizará mediante orde da Consellería da Presidencia e Administración Pública, logo da comunicación da Consellería de Economía e Facenda,
DISPOÑO:
Artigo 1º
Quedan integrados na escala técnica de finanzas, segundo consta no anexo desta orde, os funcionarios da Xunta de Galicia sinalados nel, por considerarse cumprido o establecido no artigo 2 do Decreto 369/1992, do 17 de decembro.
Artigo 2º
A xefatura de persoal do centro ó que estea adscrito/a o/a funcionario/a consignará nos seus títulos administrativos a correspondente dilixencia, unha copia da cal se lle remitirá á Dirección Xeral da Función Pública e outra á Inspección Xeral de Servicios.
Artigo 3º
Contra a presente orde, que é definitiva en vía administrativa, poderase interpoñer recurso contencioso-administrativo no prazo de dous meses, contados a partir do día seguinte ó da súa publicación no Diario Oficial de Galicia, perante a Sala do Contencioso-Administrativo do Tribunal Superior de Xustiza de Galicia, conforme o disposto no artigo 58 da Lei reguladora da xurisdicción contencioso-administrativa, do 27 de decembro de 1956, logo de comunicarllo a esta consellería, segundo o previsto no artigo 110, 3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 19 de febreiro de 1997.
Dositeo Rodríguez Rodríguez
Conselleiro da Presidencia e Administración Pública
ANEXO
Curso artigo 1 Orde do 21 de outubro de 1996
DNI
Apelidos e nome
Especialidade
32.413.017
Fero Gómez, Carmen
Técnica de xestión tributaria
32.430.207
Galiana Galán, José Ignacio
Técnica de contabilidade e intervención
34.900.764
González Diéguez. Mª Dolores
Técnica de contabilidade e intervención
32.427.553
López García, Carlos
Técnica de contabilidade e intervención
76.516.485
Mene Paz, Eloy
Técnica de contabilidade e intervención
33.813.749
Muinelo Grueira, Jaime
Técnica de xestión tributaria
5.361.237
Saez Madrid, Dolores
Técnica de contabilidade e intervención
33.802.777
Vilariño Regal, Juan Ramón
Técnica de contabilidade e intervención
34.594.602
Casas Suárez, Felicidad
Técnica de contabilidade e intervención
34.910.608
Osorio Ferreiro, Francisco
Técnica de xestión tributaria
33.171.790
Pombo Grille, Julio
Técnica de xestión tributaria
1740
RESOLUCIÓN do 12 de febreiro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1-8-1997, interposto por Manuel Palmeiro Díaz.
SERVICIO GALEGO DE SAÚDE — III. OUTRAS DISPOSICIÓNS — 11/03/1997

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1-8-1997, interposto por Manuel Palmeiro Díaz contra Resolución do 24 de outubro de 1996 (DOG nº 219, do 8 de novembro) pola que se convoca concurso oposición para o ingreso na clase de médicos titulares.
En consecuencia, esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer en autos na sección primeira da referida sala no prazo de nove días.
Santiago de Compostela, 12 de febreiro de 1997.
Valeriano Martínez García
Dictor xeral de Recursos Humanos
1725
RESOLUCIÓN do 10 de marzo de 1997, da Dirección Xeral de Recursos Humanos, pola que se formaliza a convocatoria dos aspirantes a vinculacións temporais do persoal estatutario nas institucións sanitarias xestionadas polo Servicio Galego de Saúde.
SERVICIO GALEGO DE SAÚDE — III. OUTRAS DISPOSICIÓNS — 11/03/1997

Con data de hoxe publícase no Diario Oficial de Galicia o pacto sobre vinculacións temporais de persoal estatutario que presta os seus servicios nas institucións sanitarias do Servicio Galego de Saúde, subscrito con data do 28 de febreiro de 1997 pola Administración sanitaria de Galicia e as centrais sindicais CIG, CC.OO., UGT, CSI-CSIF e SATSE, ésta última central en condición de adherida.
A norma xeral 4ª dispón que, unha vez publicado o pacto no Diario Oficial de Galicia, se convocarán
os aspirantes mediante resolución da Dirección Xeral de Recursos Humanos do Servicio Galego de Saúde.
Por isto, esta dirección xeral,
DISPÓN:
Primeiro.-Convoca-los aspirantes interesados en presenta-la súa solicitude de inscripción nas listas que se confeccionen en aplicación do pacto, no prazo máximo de 15 días naturais a partir do día seguinte ó da publicación desta convocatoria no modelo formalizado, xuntando a ela os xustificantes dos requisitos esixidos e méritos alegados. A presentación de solicitudes resulta requisito imprescindible para adquiri-la condición de aspirante inscrito na lista.
Os modelos de solicitude facilitaranse nas direccións provinciais do Sergas, nos centros hospitalarios e nas xerencias de atención primaria dependentes daquelas.
Segundo.-Será preciso, en todo caso, que os aspirantes acrediten, con documentos orixinais ou copias fotoestáticas compulsadas, os méritos relativos á situación de desemprego, nos termos previstos nos correspondentes baremos do pacto. Sen embargo non será preciso achegar certificación ou documentos xustificativos dos requisitos habilitadores e méritos relativos á experiencia profesional, formación académica, formación especializada e formación continuada e coñecementos da lingua galega xa tidos en conta baixo a vixencia dos anteriores pactos e que polo tanto aparecen, deste xeito, recollidos no expediente dos aspirantes.
Tampouco será preciso acreditar documentalmente a superación do exercicio ou exercicios da fase de oposición da convocatoria do Sergas, xa que se dispón destes datos de xeito acreditativo nas direccións provinciais do organismo.
Só se valorarán os méritos acreditados ata o día inmediatamente anterior á data de publicación no DOG desta convocatoria de acordo co disposto na citada norma xeral 4ª do pacto.
Será absolutamente necesario para a admisión e, se é o caso, valoración dos méritos dos aspirantes que acheguen as certificacións acreditativas deste dentro do prazo de presentación de solicitudes. Calquera certificación achegada fóra do indicado prazo será rexeitada e excluída da valoración.
Santiago de Compostela, 10 de marzo de 1997.
Valeriano Martínez García
Director xeral de Recursos Humanos
1775
RESOLUCIÓN do 12 de febreiro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1775/1996, interposto pola Asociación de Médicos e Practicantes Titulares Interinos.
SERVICIO GALEGO DE SAÚDE — III. OUTRAS DISPOSICIÓNS — 11/03/1997

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/1775/1996, interposto pola Asociación de Médicos e Practicantes Titulares Interinos contra a Resolución do 24 de outubro de 1996 (DOG nº 219, do 8 de novembro) pola que se convoca concurso oposición para o ingreso nas clases de médicos, practicantes e matronas titulares.
En consecuencia, esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer en autos na sección primeira da referida sala no prazo de nove días.
Santiago de Compostela, 12 de febreiro de 1997.
Valeriano Martínez García
Director xeral de Recursos Humanos
1559
CORRECCIÓN de erros.-Orde do 6 de febreiro de 1997 pola que se modifica a inserción dos municipios da Comunidade Autónoma nas distintas áreas xeográficas establecidas no Real decreto 2190/1995, do 28 de decembro, sobre medidas de financiamento en materia de vivenda.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 10/03/1997

Advertidos erros na devandita orde publicada no DOG nº 35, do xoves, 20 de febreiro de 1997, cómpre efectua-la seguinte corrección:
Na páxina 1.515, no artigo 1, onde di:
-Municipios integrados na área xeográfica 1ª:
*A Coruña, Ames, Ares, Arteixo, As Pontes de García Rodríguez, Betanzos, Boiro, Cambre, Carballo, Cee, Cedeira, Culleredo, Fene, Ferrol, Melide, Mugardos, Narón, Noia, Oleiros, Ordes, Padrón, Pontedeume, Ribeira, Sada, Santiago de Compostela e Teo.
Debe dicir:
-Municipios integrados na área xeográfica 1ª:
*A Coruña, Ames, Ares, Arteixo, As Pontes de García Rodríguez, Betanzos, Boiro, Boqueixón, Cambre, Carballo, Cee, Cedeira, Culleredo, Fene, Ferrol, Melide, Mugardos, Narón, Neda, Noia, Oleiros, Ordes, Oroso, Padrón, Pontedeume, Ribeira, Sada, Santiago de Compostela e Teo.
97-1451
CORRECCIÓN de erros.-Orde do 3 de marzo de 1997 pola que se anuncian medidas de apoio ós corpos da policía local dos concellos de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/03/1997

Advertidos erros no anexo da citada orde, publicado no Diario oficial de Galicia nº 51 do 14 de marzo de 1997, cómpre publicalo novamente xa corrixido.
1356
RESOLUCIÓN do 6 de marzo de 1997, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 03-7050/97 interposto por Josefa Quinta García e Carmen Quinta García.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 24/03/1997

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 03-7050/97 interposto por Josefa Quinta García e Carmen Quinta García, contra resolucións, do 18-12-1996, que desestiman as solicitudes de pagamento do prezo xusto dos predios 844-A, 844 e 867, expropiados con motivo da obra Canle de derivación desde a ponte de Extramundi ata o río Ulla, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 6 de marzo de 1997.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
1976
RESOLUCIÓN do 6 de marzo de 1997 pola que se inscribe a Asociación Amigos del Camino de Santiago San Macario no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 24/03/1997

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Amigos del Camino de Santiago San Macario, do 25 de febreiro de 1997.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Amigos del Camino de Santiago San Macario quede inscrita no Rexistro de Entidades de Promoción do Camiño de Santiago co número 071.
Santiago de Compostela, 6 de marzo de 1997.
Jesús Pérez Varela
Conselleiro de Cultura e Comunicación Social
97-2078
RESOLUCIÓN do 14 de febreiro de 1997, da Delegación Provincial de Pontevedra, pola que se dispón o rexistro, depósito e publicación no Diario Oficial de Galicia da revisión salarial do sector de limpeza de edificios e locais .
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/03/1997

Visto o expediente da revisión salarial para o sector de limpeza de edificios e locais, que tivo entrada nesta delegación provincial da Consellería de Xustiza, Interior e Relacións Laborais o día 11-2-1997, subscrito en representación da parte económica pola Asociación Provincial de Empresarios de Limpeza de edificios e locais, e da parte social, polas centrais sindicais CC.OO. e CIG con data 30-1-1997. De conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de revisión salarial de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-la súa inscrición no libro de rexistro de revisión salarial de traballo, que consta nesta delegación provincial, e a notificación ás
representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 14 de febreiro de 1997.
Antonio Coello Bufill
Delegado provincial de Vigo (Pontevedra)
TÁBOAS DE SALARIOS 1997
LIMPEZA DE EDIFICIOS E LOCAIS
CATEGORÍAS
Grupo I. Persoal directivo e técnico.
-Subgrupo I. Persoal directivo.
Director212.050
Director comercial192.545
Director administrativo192.545
Xefe de persoal192.545
Xefe de compras192.545
Xefe de servicios192.545
-Subgrupo II. Persoal titulado.
Titulado grao superior152.679
Titulado grao medio135.633
Titulado laboral ou profesional115.350
Grupo II. Persoal administrativo.
Xefe administrativo de 1ª144.194
Xefe administrativo de 2ª134.865
Caixeiro122.142
Oficial de 1ª115.352
Oficial de 2ª102.635
Auxiliar89.906
Telefonista89.011
Cobrador89.011
Aspirante51.910
Grupo III. Mandos intermedios.
Encargado xeral134.889
Supervisor ou encargado de zona122.143
Supervisor ou encargado de sector111.973
Encargado de grupo ou edificio96.869
Responsable de equipo92.981
Grupo IV. Persoal subalterno.
Ordenanza89.012
Almaceneiro89.012
Listeiro89.012
Vixilantes89.012
Mozo48.217
Grupo V. Persoal obreiro.
Especialistas98.142
Peón especialista89.937
Limpador ou limpadora88.992
Conductor limpador105.716
Grupo VI. Persoal oficios varios.
Oficial98.135
Axudante89.937
Peón88.992
Aprendiz de 16 e 18 anos54.811
1521
RESOLUCIÓN do 14 de febreiro de 1997, da Delegación Provincial de Pontevedra, pola que se dispón o rexistro, depósito e publicación no Diario Oficial de Galicia da revisión salarial do sector de maioristas de froitas e productos hortícolas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/03/1997

Visto o expediente de revisión salarial para o sector de maioristas de froitas e productos hortícolas, que tivo entrada nesta Delegación Provincial da Consellería de Xustiza, Interior e Relacións Laborais o día 11-2-1997, subscrito en representación da parte económica pola Asociación Provincial de Empresarios de Mayoristas de Frutas y Productos Hortícolas, e da parte social, pola central sindical CIG, con data do 3-2-1997. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de revisión salarial de traballo e Real decreto 2412/1982, do 24 de xullo, sobre traspaso de funcións e servicios da Admnistración do Estado á Comunidade Autónoma de Galicia, en materia de traballo, esta Delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-la súa inscrición no libro de rexistro de revisión salarial de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 14 de febreiro de 1997.
Antonio Coello Bufill
Delegado provincial de Pontevedra
Maioristas de froita e productos hortícolas
Táboas salariais ano 1997
Xefe administrativo105.720
Contable caixeiro102.016
Oficial administrativo102.016
Auxiliar administrativo de 18 anos86.603
Auxiliar administrativo de 22 anos en adiante90.883
Encargado de establecemento ou almacén105.720
Dependente90.883
Conductor de 1ª98.305
Conductor de 2ª92.737
Conductor repartidor93.557
Mozo especializado90.883
Mozo89.027
Cobrador, conserxe, vixilante85.320
Traballador de Form. 16 anosS.M.I.
Traballador de Formac. 17 anosS.M.I.
Traballador de Formac. 18 anos ou máis anosS.M.I.
1354
CORRECCIÓN de erros.-Orde do 20 de febreiro de 1997 pola que se establecen axudas para dotacións e adquisicións de equipos para a defensa contra incendios forestais durante o ano 1997.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 10/03/1997

Advertidos erros no texto da devandita orde, publicada no Diario Oficial de Galicia nº 45, do 6 de marzo de 1997, cómpre face-las seguintes correccións:
-Na páxina 2.021, na marxe esquerda e parte baixa do modelo, no apartado de SOLICITUDE DE ANTICIPO, onde di: «En conformidade... para as axudas abranguidas na liña I», debe dicir: «En conformidade... para as axudas comprendidas na orde».
-Na páxina 2.022, no anexo 0, no recadro onde se menciona a orde, debe suprimirse a referencia da data «DO 26 DE ABRIL DE 1996» e deixar en branco o devandito espacio.
1628